Narodna skupština
20041119

Zahvaljujem se narodnom poslaniku Petru Jojiću, ali što se tiče nas iz predsedništva imali ste još 45 minuta. Prema tome, to je zahtev vaše stranke da prekinete, a ne naše. Zbog Poslovnika, dozvolite mi ipak, bez obzira što su napustili skupštinsko zasedanje, da ne bi ispalo sutra da smo prekršili Poslovnik, pa ih nismo prozvali, prinuđen sam da prozovem Gorana Kneževića za reč. Nije tu. Slobodan Mihajlović ima reč. Nije tu. Aleksandar Vlahović ima reč. Nije tu. Milan Stanimirović ima reč. Nije tu. Milan Marković ima reč. Nije tu. Gordana Čomić ima reč. Nije tu. Ima reč narodni poslanik Živorad Smiljanić, pa zatim narodni poslanik Veroljub Arsić, a onda da se pripremi Sava Urošević.